
1. Lähteülesanne
	
Uurimistöö Tallinnasühistranspordi peatustesse (Sõle tn Nisu peatused 2tk,Mustamäe tee Välja peatus,Narva mnt Uus-Sadama peatus) betoonkattega katselõikude rajamisega seotud uurimistööde ja konsultatsioonide läbiviimine 1.etapp

Probleemipüstitus ja taustateave
1. Alternatiivlahenduste väljatöötamine asfaltbetoonkatenditele.
2. Saada informatsiooni ja analüüsida erinevate betoonkatendi konstruktsioonide ja materjalide töötamisest raske liikluskoormuse all
3. Töötada välja soovitused betoonkatendite (sh komposiitkatendite) tüüplahenduste kasutamiseks.
	
Eesmärk
1. Erinevate betoonkatendite põikristlõigete uurimine deformatsioonide ja kulumise määramiseks.
2. Kahanemisvuukide, töövuukide ning betoonkattelt asfaltkattele üleminekuvuukide konstruktsioonide ning kasutatavate materjalide uurimine ja monitoorimine.
3. Betoonkatendite arvutusmetoodika juhiste koostamine. Kiudbetooni ehitustehnoloogiline  uurimine, tehnoloogiliste soovituste väljatöötamine.

Uurimistöö kirjeldus peab sisaldama alljärgnevat:
1. Valitud objektidel betoonkatte ja komposiitkatte deformatsioonide ja kulumise määramine terrestrilise laserskaneerimisega.
2. Valitud objektidel pinnaseveetaseme monitoorimine.
3. Katendikonstruktsioonis kasutatud materjalide omaduste analüüs.
4. Valitud objektide monitooringu kestus 6 aastat (jätkuprojekt).
5. Betoonkatendite konstrueerimise ja arvutusmetoodika juhismaterjalid.

2. Sissejuhatus

Tallinna tänavate  ja teede olukorra parandamiseks tuleb lähiaastatel rakendada meetmeid, mis tagaksid paremini teekatete pikaajalise püsimise ning läbi selle vähendaksid hooldus- ja remondikulusid. Linnatänavatel on rohkem staatilist koormust, kiirendusest ja pidurdusest tekkivaid teekonstruktsiooni kahjustusi. Ühistranspordiradade väljaehitamine koos peatustega suurendab samuti vajadust tõsta nende radade kandevõimet ning deformatiivseid omadusi.

Üheks uuenduslikuks tehnoloogiaks Tallinnas võiks olla betoonkattega teede ja tänavate rajamine. Betoonteede (tsementbetoonteede) rajamise tehnoloogia on 20. sajandi lõpus teinud suuri edusamme ning talletatud on hulganisti kogemusi. Arvestades Eesti ja Tallinna klimaatilist eripära (suur sademete hulk ja külmatsüklite arv) ning teedeehituses kasutatavate kohalike materjalide omadusi, vajab betoonteede rajamise tehnoloogia sobitamine eeluuringuid ja modelleerimist. Eelkõige on vaja hankida andmeid betoonteede ekspluatatsiooniomadustest seoses hooldustehnoloogiatega ja probleemidega,mis on seotud tehnovõrkudega ja  koostada täpsemad betoontee elutsükli tasuvusanalüüsid. Betoonkatendeid on ehitatud juba üle saja aasta. Betoonkatendite ehitamise 
tehnoloogiline areng on jõudnud sinnamaani, kus kerkib küsimus  võrdlusest asfaltbetoonkatenditega eelkõige ökonoomilisel alusel. Teedeehitus on suhteliselt kõrge kapitalimahukusega majandusharu. Eelkõige toetub ta kohalikele ehitusmaterjalidele ning on samas  suhteliselt lokaalse-regionaalse  iseloomuga (transpordikulude osakaal ehituskuludes on kõrge). Betoonkatendite ehitamise võimalus Eestis pakub erilist huvi,kuna Eestis toodetakse tsementi ja killustikku kohapeal. Kui lisada siia juurde liikluskoormuse kasv ja sellega seoses tõusetunud asfaltbetoonkatendite (koos praeguste muldkehadega) kandevõime küsimused, orgaaniliste sideainete kontrollimatud ja kõrged maailmaturu hinnad, siis on vaja paratamatult leida alternatiive tänastele lahendustele. 

Eestile sobivate lahendusteväljatöötamisel saame toetuda Kesk-Euroopa (Saksamaa, Austria, Belgia) ja Põhja-Euroopa (Soome, Rootsi, Norra) riikide, samuti USA, Kanada ja Austraalia pikaajalistele betoonkatendite projekteerimise, ehitamise ja hooldamise kogemustele. Lisaks on nendes riikides läbi viidud mitmeid teaduslik- teoreetilisi uuringuid ja eksperimente ning programme betoonkatendite ekspluatatsiooniliste omaduste kontrollimiseks .Samas on igas riigis (regioonis) omad eripärad, mistõttu ei saa kõiki lahendusi üks-üheselt üle võtta. Erinevad on klimaatilised olud (Eestis näiteks suur sademete hulk, suur külmatsüklite arv talveperioodil), geoloogilised ja hüdrogeoloogilised tingimused (nõrgad ja külmakerkeohtlikud pinnased), naastrehvide lubamine, kloriidide kasutamine talihoolduses jpm.

Tallinna Tehnikaülikoolis 2013.a läbiviidud    uuring soovitab rajada Tallinnas betoontee
katselõik  Paldiski mnt Järveotsa tee ristmiku piirkonnas.
Õigesti dimensioneeritud ja nõuetekohaselt ehitatud betoonkate on väga pika kasutusajaga ning madalate hooldekuludega. Kogemused näitavad, et 40-ks aastaks projekteeritud kate võib tegelikkuses olla kasutuskõlblik märksa pikemat aega ilma remonttööde vajaduseta. Kuigi ka asfaltkatet on võimalik sama pikaks ajaks projekteerida, tekib 40-aastase ekspluatatsiooni jooksul siiski vajadus mitme suurema remondi järele, näiteks perioodiline pindamine ning ülekate. Seevastu betoonkatte puhul on vajalik ainult jälgida katte haardeomadusi ning vajadusel tuleb katet karestada. Et saavutada betoonkatte taolist töökindlust, tuleb rangelt kinni pidada ehitustehnoloogilistest nõuetest.

Tallinna Tehnikaülikooli betoonkatendite uuring tõi välja,et 40-aastase võrdlusperioodi korral on betoonkate tasuvam kui asfaltkate.Kokkuhoid on üle 10 %. Rahvusvahelised kogemused on näidanud, et betoonkatte eluiga on märkimisväärelt pikem – isegi suure liikluskoormuse all võib Euroopas ja Põhja-Ameerikas kohata 50-aasta vanust betoonkatet, mis ei vaja veel kapitaalremonti.Lõpuks võib betoonpinna katta suhteliselt õhukese 5 cm paksuse asfaltkihiga.
Ka selline variant võib Tallinnas olla elujõuline.

Betoonkatte tasuvus sõltub kõige rohkem teelõigu liiklussagedusest. Suur liiklussagedus tagab hooldekulude vähenemise, kuna asfaltkatted lagunevad liikluskoormuse all kiiremini. Mida suurem liiklussagedus, seda rohkem betoonkatte eelised esile kerkivad.

2014. aasta suvel rajati Tallinnas 4 ühistranspordi peatust betoonkatendite tehnoloogia alusel. Käesoleva uurimistöö eesmärgiks oli koostöös Tallinna Kommunaalameti ja tööde teostaja Tallinna Teede AS-ga saada rakenduslikku informatsiooni ja kogemusi betoonkatendite projekteerimise, ehitamise ning kasutatavate materjalide iseärasuste kohta. Samuti määrati aluste kandevõime näitajad, mõõdeti pinnasvee taset ning kombineeriti erinevate betoonkatte paksustega. Kahe ühistranspordi peatuse teekatteks on 24 cm paksune kiudbetoonist betoonplaat. Ülejäänud kahe peatuse sõidutee katteks on asfaltbetoon SMA12, mis on paigaldatud 20 cm paksusele betoonplaadile. 

Killustikaluse pealt mõõdetud sängitusmooduli K väärtus plaatkoormuskatsega andis suhteliselt hea tulemuse K > 200 MPa/m. Sellele vastab E-moodul Ev2 > 130 MPa ning samaaegselt võetud Inspectori  näit 170 MPa – 180 MPa. 

Välja ja Uus-Sadama peatustes valati betoonplaat tsementstabiliseeritud kihile. Nisu tn peatustes paigaldati killustikalusele 5-6 cm paksune asfaltbetooni AC16 base kiht, millele omakorda valati betoonplaat. 

Põikvuugid on lõigatud betoonplaati iga 4,5 m tagant. Põikvuugis asetsevad tüübel-ankurvardad läbimõõduga 25 mm, pikkus 50 cm, materjal teras B500.

Betoonkatendi arvutamisel on kasutatud Hollandis kehtivat metoodikat ning standardeid NEN-EN 206-1 ja selle lisa NEN 8005. Katendite rajamise järgselt on läbi viidud terrestiline laserskanneerimine ning loodud  katendi pinna terrestiline mudel.

3. Ühistranspordipeatuste asukoht ja esialgne olukord

16.06 – 01.09 2014.a toimus betoonkatendite rajamine Sõle tänaval Nisu bussipeatustes, Mustamäe tee Välja peatuses ja Narva mnt Uus-Sadama peatuses. AS Tallinna Teed poolt määrati nendes peatustes liiklussagedus. Üleminekul normteljele (100 kN) kasutati siirdetegurit 1,4 ning vastavalt betoonkatendite arvutamise juhisele võeti katendi elueaks 30 aastat.

3.1 Sõle tänaval “Nisu” ühistranspordi peatus (linnast väljuv suund – LVS)

Keskmine ööpäevane ühistranspordi liiklussagedus  319 autobussi ja trollibussi ööpäevas. Lisandub raskeliiklus 100 ühikut.Sellele vastab 10 miljonit normtelje läbikut 30 aasta jooksul.

Peatus asub esimeses sõidureas. Olemasolev kate – betoonplaadile paigaldatud betoonkivisillutis.

[image: ]

3.2 Sõle tänaval “Nisu” ühistranspordipeatus (linna suund – LS)

Keskmine ööpäevane ühistranspordi liiklussagedus  328 autobussi ja trollibussi ööpäevas.Lisandub raskeliiklus 100 ühikut.Sellele vastab 10 miljonit normtelje läbikut 30 aasta jooksul. Peatus asub   esimeses sõidureas. Olemasolev kate – betoonplaadile paigaldatud betoonkivisillutis.

[image: ]

3.3 Nisu tn bussipeatuste asukohaskeem

[image: ]Mõõdistatud ala

3.4 Mustamäe tee “Välja” ühistranspordipeatus (LS)

Keskmine ööpäevane ühistranspordi liiklussagedus 339 sõidukit ööpäevas (8 miljonit normtelge). Peatus asub 3 m laiuses peatuse taskus. Olemasolev kate – asfaltkate.

[image: IMG_0683]

3.5 Välja ühistranspordipeatuse asukohaskeem

[image: ]Mõõdistatud ala

3.6 Narva maanteel “Uus-Sadama” ühistranspordipeatus (LVS)

Keskmine ööpäevane ühistranspordi liiklussagedus  398 autobussi ööpäevas (10 miljonit normtelge). Peatus asub 3 m laiuses peatuse taskus. Olemasolev kate – betoonplaadile paigaldatud betoonkivisillutis.

[image: ]

3.7 Uus-Sadama ühistranspordipeatuse asukohaskeem

[image: ]Mõõdistatud ala

4. Geoloogilised tingimused

Geoloogiliste uuringute koosseisus on määratud pinnaste nimetused ja pinnasevee tase. Igas ühistranspordipeatuses on puuritud üks puurauk 2,0 m sügavuseni. Puuraukude asukohad on esitatud täitedokumentatsioonis/2/. Hilisemaks pinnasevee taseme seireks paigaldati puuraukudesse hülsid läbimõõduga 110 mm ja sügavusega 2,0 m. Sõiduteele rajatud veevaatluskaevu kaaneks kasutati metallkapet.

5. Ühistranspordi peatuste betoonkatendi arvutus

Betoonplaadi laius 3,0 – 3,5 m
Põikvuukide vahekaugus 4,5 m.

Betoonikonstruktsiooni rajamisel arvestatakse kaasnevate mahukahanemise ja temperatuurimuutustest põhjustatud pingete tulemusel pragude tekkimisega kattesse.  Juhuslike pragude tekkimise vältimiseks lõigatakse kattesse tardumis- ehk kahanemisvuugid ning temperatuuri- ehk paisumisvuugid järgmiste mõõtmetega: (vuugiõhe laius 6 – 8 mm, lõike sügavus 1/3 plaadi paksusest, põikvuukide vahekaugus 4,5 m). Kasutatakse ankurvarrastega põikvuugi tüüpi, kus vuukide ühendamiseks kasutatakse vuugiankruid, et plaatidevaheline koormuste ülekanne oleks efektiivsem. Ankur  isoleeritakse nii, et ta ei nakkuks  betoonplaadiga ja teine ots jääb kõrvalolevasse plaati. Vuukide asukohad on samad nagu harilikul betoonkattel. Analoogne on ka vuukide saagimise põhimõte ehk sügavuseks on ligikaudu 1/3 katte paksusest. Põikvuuki asetatavad tüübel-ankurvardad d=25mm, pikkus 50 cm, teras B500, siledapinnalised. Ankurvarda üks ots on kaetud plastikuga ning asetsevad plaadi betoonikihi keskjoonel üksteisest vahekaugusega 25 cm.

Betoonkatendi arvutamisel kasutatakse Hollandis kehtivat metoodikat ning  standardeid
NEN-EN 206-1 ja selle lisa NEN 8005.

Betoon
Kasutatakse järgmiste tugevusklasside ja arvutuslike keskmiste survetugevustega fcm betoonsegusid.
C30/37  fck,cube=35MPa, fcm=45MPa, Ecm=34GPa-betooni elastsusmoodul
C35/45  fck,cube=45MPa, fcm=53MPa, Ecm=36GPa
Betooni tugevuse osavarutegur γc=1,2 (tõmbel)
Poisson`i tegur ν=0,15-0,2
Betooni paindetugevus (koormuse lühiajalise kestvuse korral) arvutatakse valemiga 
fckm,fl,d=1,3[(1600-h)/1000)]*[1,05+0,05*(fck,cube+8)]/1,2, kus  h – plaadi paksus (mm)

Rataskoormus
Teljekoormus 100kN
Rataskoormus 50kN
Rattajälje raadius 	a=160mm (240mm betoonplaat)
			a=190mm (200mm betoonplaat)
Liikluskoormuse sagedus 10*106 normtelge (100kN)  30 aasta jooksul.Rattajälg asub 100% tõenäosusega betoonplaadi pikiservas.

	
	„Nisu“ LVS
	„Nisu“ LS
	„Välja“
	„Uus-Sadama“

	Katte konstruktsioon
	Betoon C35/45 (fiiberkiud ) 24cm (arvutuslik 22 cm) Ecm=36Gpa
K=100Mpa/m
	SMA 12 5cm
Betoon C30/37 20cm
Ecm=34Gpa
K=110Mpa/m
	SMA 12 5cm
Betoon C30/37 20cm
Ecm=34Gpa
K=140Mpa/m
	Betoon C35/45 (teraskiud ) 24cm (arvutuslik 22 cm) Ecm=36Gpa
K=120Mpa/m

	Stabiliseeritud alus
	Asfaltbetoon AC16 base 5 cm

E0=1400Mpa
K=85 Mpa/M
	Asfaltbetoon AC16 base 6 cm

E0=1400Mpa
K=98 Mpa/M
	Tsement-stabiliseeritud alus TS-32 20 cm
E0=1500Mpa
K=75 Mpa/M
	Tsement-stabiliseeritud alus TS-32 15 cm
E0=1500Mpa
K=82 Mpa/M

	Aluskonstruktsioon
	Lubjakivikillustik 30cm 
E0=240Mpa
K=65 Mpa/M
	Lubjakivikillustik 40cm 
E0=240Mpa
K=65 Mpa/M
	Lubjakivikillustik 20cm 
E0=240Mpa
K=56 Mpa/M
	Lubjakivikillustik 25cm 
E0=240Mpa
K=56 Mpa/M

	
	Liiv 60cm
E0=80Mpa
	Liiv 60cm
E0=80Mpa
	Liiv 60cm
E0=80Mpa
	Liiv 60cm
E0=80Mpa

	Aluspinnas
	Jämetolmliiv
E0=30Mpa
K=25 Mpa/M
	Jämetolmliiv
E0=30Mpa
K=25 Mpa/M
	Peenliiv
E0=20Mpa
K=20 Mpa/M
	Peenliiv
E0=20Mpa
K=20 Mpa/M


E0 – materjali E-moodul ; k – turbetegur

5.2 Betoonplaadi aluse turbetegurite arvutus

Turbeteguri k väärtus on võimalik leida plaatkoormuskatsega
K=p/w, kus
p-survealusele MPa
w- alusesiire (vajum) m
Turbetegur leitakse valemiga kihtide kaupa
Ki=2,7145*10-4*(C1+C2*eC3+C4*eC5), kus
C1=30+3360*ki-1
C2=0,3778*(hi-43,2)
C3=0,5654*ln(ki-1)+0,4139*ln(E0i)
C4=-283
C5=0,5654*ln(ki-1)
ki-1 – turbetegur allpool oleva kih ipinnal (N/mm3)
ki –turbetegur vaadeldava kihi pinnal (N/mm3)
hi – vaadeldava kihi paksus (mm)
E0i – vaadeldava kihi elastsusmoodul (N/mm3)

5.3 Temperatuurigradiendist tingitud pinged betoonplaadis

Betoonplaat h=200mm , betoon C30/37 kaetud asfaltbetooniga SMA12(16)
Temperatuuri muutus plaadi ulatuses 5oC millele vastab gradient  Δt=0,025oC/mm, mille esinemise tõenäosus on 20 %.
Paindepinged plaadi ääres keskpunktis arvutatakse valemiga 
[image: ]
α –joonpaisumistegur 1*10-5 oC-1

Betoonplaat h=240mm , betoon C35/45 .
Temperatuuri muutus plaadi ulatuses 13-15oC millele vastab gradient  Δt=0,06oC/mm, esinemise tõenäosus on 20 %.
Paindepinged plaadi ääres keskpunktis arvutatakse valemiga
[image: ]

C – toetuspikkus (mm)
h – plaadi paksus (mm)
k – turbetegur betoonplaadi all (N/mm3)
Δt – positiivne temperatuurigradient (oC/mm)
L – betoonplaadi pikkus põikvuukide vahel (mm)
Lt – arvutuslik plaadi pikkus (mm)
[bookmark: _Toc401012916]
5.4 Liikluskoormusest tekkivad paindepinged betoonplaadis

Kasutatakse Westergaardi valemit paindepingete δk leidmiseks plaadi servas keskpunktis
[image: ],
kus:
h – plaadi paksus (mm)
γ – Poissoni tegur
Ecm- betooni elastsusmoodul (N/mm2)
k- turbetegur (N/mm3)
a – rattajälje arvutusraadius (mm)
l – betoonplaadi suhteline jäikusraadius (mm)
[image: ]
P – arvestuslik rataskoormus (N)
W – pikivuugiefektiivsustegur 
[image: ]Pact
Pact – norm rataskoormus

5.5 Väsimuspingete kontroll betoonplaadis

[image: ],
kus:
Ni – lubatud rataskoormuse esinemise sagedus antud temperatuurigradiendi esinemise korral antud plaadi punktis
δmin,i – minimaalne paindepinge δmin,i=δt,i
δmax,i – maksimaalne paindepinge δmax,i=δk+δt,i
fctm,fl,d  – keskmine arvutuslik paindetugevus koormuse lühiajalisel mõjumisel
[image: ] ≤1,0 , kus
ni – tegelik rataskoormuse esinemise sagedus antud temperatuurigradiendi esinemise korral antud plaadi punktis.

5.6 Tugevuskontroll piirrataskoormusele

Arvutuse aluseks on võetud Hollandi standard NEN 6720
Piirrataskoormus Puwl väljendub
[image: ], 
kus:
γL – koormustegur       γL=1,2
DLF – dünaamikategur,   DLF>1,3
Paindepinge δUWL arvutatakse Westergaardi valemiga (vt. eespool)
δUWL≤ fctm,fl,ld
fctm,fl,ld – keskmine paindetugevus pikaajalise koormuse korral
[image: ]

5.7 Põikvuugile väsimuskoormuse poolt tekitatava kahjustuse kontroll

Liikluskoormuse poolt tekitatav lubatud pinge δKV
[image: ],
kus:
väsimustegurit λ=1,4 arvestav paindetugevus fctm,fl avaldub valemiga
[image: ],
kus:
δt – paindepinge temperatuurigradiendist põikvuugi keskel
W – põikvuugi efektiivsustegur, koormuse ülekande efektiivsus (W= 70-90%)

Kontrollitingimus:
δK≤δKV , kus

δK – liikluskoormusest arvutatud paindepinge põikvuugi keskel.

5.8 Betooni paindetugevus

C30/37		h=200mm	Ecm=34Gpa	fck,cube=37Mpa		fctm,fl,d=5,0Mpa
C35/45		h=220mm	Ecm=36Gpa	fck,cube=45Mpa		fctm,fl,d=5,53Mpa



[bookmark: _Toc401012921]5.9 Turbeteguri k väärtused betoonplaadi all

„Nisu“ LVS	k=100Mpa/M
„Nisu“ LS	k=110Mpa/M
„Välja“	k=140Mpa/M
„Uus-Sadama“	k=120Mpa/M



[bookmark: _Toc401012922]5.10 Temperatuurigradiendist põhjustatud paindepinged

Betoonplaat  C30/37 
h=200mm; Δt=0,025oC/mm; Ecm=34Gpa; δt=0,85Mpa

Betoonplaat  C35/45
h=220mm (arvutuslik);  Δt=0,06 oC/mm; Ecm=36Gpa; L=4500mm; k=0,100 N/mm3; Lt=3926mm; C=862mm; δt=1,26Mpa

5.11 Liikluskoormusest tekkivad paindepinged

Betoonplaat  C30/37  
h=200mm; Ecm=34Gpa; a=190 mm; k=0,11 N/mm3; Pact=50kNW=35%; l=678mm; δK=1,95Mpa

Betoonplaat  C35/45
h=220mm; Ecm=36Gpa; a=160 mm; k=0,10 N/mm3; Pact=50kNW=35%; l=756mm; δK=1,92MPa

5.12 Betoonplaadi väsimuspingete kontroll

Betoonplaat  C30/37 
h=200mm; log Ni=6,436; lubatud telgede arv Ni=2,73*106; δmin,i=0,85Mpa; δmax,i=1,95+0,85=2,80 MPa 
[image: ]= 0,17;		[image: ]= 0,56
tegelik telgede arv 20% tõenäosusega ni=2,0*106
[image: ]= 0,73

Betoonplaat  C35/45
h=220mm (arvutuslik); log Ni=6,545; lubatud telgede arv Ni=3,51*106; δmin,i=1,26 MPa; δmax,i=1,92+1,26 =3,18 MPa 
[image: ]= 0,73;		[image: ]= 0,575[image: ]

tegelik telgede arv 20% tõenäosusega ni=2,0*106
[image: ]= 0,57
[bookmark: _Toc401012925]
5.13 Tugevuskontroll piirrataskoormusele

Betoonplaat  C35/45
h=220mm; fctm,fl,ld=3,83Mpa; võtame DLF=1,6; Pact=50kN; δUWL=3,65MPa

PUWL=0,825*50*1,2*1,6 = ~80kN

δUWL<fctm,fl,ld

Betoonplaat  C30/37 
h=200mm; fctm,fl,ld=3,50MPa; võtame DLF=1,5; Pact=50kN; δUWL=3,5MPa

PUWL=0,825*50*1,2*1,5 = ~75kN 

δUWL≤fctm,fl,ld

5.14 Põikvuugi kontroll

Betoonplaat C30/37
h=200mm; δt=0,85 MPa; W=70%; fctm,fl,ld=3,50MPa; δK=1,95 MPa

δKV=(3,50-0,85)/0,78=3,40 MPa

δK≤δKV

Betoonplaat C35/45
h=220mm; δt=0,70 MPa; W=70%; fctm,fl,ld=3,83MPa; δK=1,92 MPa; L=3500mm

δKV=(3,83-0,70)/0,78=4,0 MPa
δK≤δKV

5.15 Ehituse käigus tehtud muudatuste mõju betoonkatendi arvutusele

Läbiviidud plaatkoormuskatsed näitasid killustikaluste head kandevõimet. Kui arvutustes oli K-teguri väärtuseks arvestatud 100 – 140 MPa/m , siis tegelikult mõõdeti aluse turbeteguri K väärtuseks 210 – 215 MPa/m.

Uus-Sadama peatuses vähendati killustiku kihi paksust 15 cm-ni. Nisu LS peatuses paigaldati alusesse asfaltbetoonkiht AC16 base paksusega 6 cm (projektis 5 cm).

Nisu LVS ja Uus-Sadama peatustes paigaldati kiudbetoon margiga C40/50 (projektis C35/45) ja paksuseks määrati 24 cm (arvutuslik 21 cm, kulumiskiht 3 cm). 

Kokkuvõttes võib märkida, et tehtud muudatused tõstsid veelgi betoonkatendite kandevõimet ja deformatiivseid omadusi.

6. Betoonkatendite ristlõiked ning kasutatud materjalide tähtsamad omadused


Ühistranspordipeatuste projektlahenduste eesmärgiks on võrrelda erinevaid katendikonstruktsioone ja kasutatavaid materjale:

1.Kiudbetooni kasutamine, betoonplaadi paksus - 24 cm.

Nisu LVS-betoon C40/50  plastikkiuga
Uus-Sadama –betoon C40/50  teraskiuga

2.Katta betoonplaat asfaltbetoonist kulumiskihiga SMA 12-paksus 5 cm.
Betoonplaadi paksus on 20 cm,betooni mark C30/37.
Nii on ehitatud Nisu LS ja Välja peatused. Järgnevatel aastatel on näha kas kahanemisvuugid peegelduvad pealmisesse asfaltbetooni kihti.

3.Kahanemisvuukides erinevate hermeetikute kasutamine.

4.Mõõta aluste kandevõimet plaatkoormuskatsega ning võrrelda tulemusi teoreetiliste arvutuste ja Inspectori näitudega.


Tabel 6.1 Nisu LVS peatus
	
	
	Betoonplaadi ja asfaltbetooni kokkupuutepindade vahele on asetatud vuugilint Bornit Fugenband 50x10

	(m)
	
	

	0
	Betoonplaati lõigatud kahanemisvuugid ~8 cm sügavused; täidetud vuugitihendiga SIKAFLXX PRO-3 WF ja U-SEAL 816
	Pealispind karestatud kammharjaga

	0,08
	
	Betoonplaat 24 cm, laius 3,5 m, kahanemisvuugid ca 4,5 m tagant.

	
	
	Kiudbetoon C40/50 plastikkiud

	
	
	Barchio 48   5 kG/m3

	
	
	Survetugevus 51,6 MPa (28p)

	
	 
	Paindetugevus 4,0 MPa (28p)

	0,24
	
	Asfaltbetoon AC 16 base 5 cm

	
	
	

	
	
	

	0,29
	Betoonpadi betoonplaadi perimeetril C30/37,                     h = 20 cm, laius 0,5 m
	Plaatkoormuskatse: E0 = 130 MPa, Edün = 170 MPa

	
	
	Inspector E-moodul = 180 MPa

	
	
	Killustikalus 30 cm

	0,49
	
	Paekivikillustik fr 32/64

	
	
	Kiilutud fr 16/32 LA30

	0,59
	
	Süvendi põhi:

	
	
	40 cm liiv (jäme, tolmjas), sisaldab killustikku

	
	
	Inspector: 80 - 100 MPa

	
	
	Pinnasvesi: sügavus 1,55 m

	
	
	 





Tabel 6.2 Nisu LS peatus
	(m)
	 
	

	0
	
	Asfaltbetoon 5 cm SMA 12 (LA15, No 10)

	
	 
	

	0,05
	
	Krunt BE50R; 0,25 - 0,30 kg/m2

	
	Kahanemisvuukide sügavus ~6 cm, täidetud vuugitihendiga U-SEAL 816
	Pealispind tugevalt karestatud

	
	
	Betoonplaat 20 cm, laius 3,5 m, kahanemisvuugid iga 4,5m tagant

	0,11
	
	Betoon (paekivikillustik) C30/37

	
	 
	Survetugevus: 42,2 Mpa (28p)

	0,25
	
	Asfaltbetoon AC 16 base 6 cm

	
	
	

	
	
	

	0,31
	Betoonpadi betoonplaadi perimeetril C30/37,                        h = 20 cm, laius 0,5 m
	Plaatkoormuskatse: E0 = 130 MPa; Edün = 170 MPa

	
	
	Inspector E-moodul = 170 Mpa

	
	
	Killustikalus 30 cm

	0,51
	
	Paekivikillustik fr 32/64

	
	
	Kiilutud fr 16/32 LA30

	
	 
	 

	0,61
	
	Süvendi põhi

	
	
	30 cm liiv (jäme, tolmjas), sisaldab killustikku

	
	
	Inspector E-moodul: 80 - 100 Mpa

	
	
	Pinnasvesi: sügavus 1,55 m

	
	
	 





Tabel 6.3 Välja peatus
	(m)
	 
	

	0
	
	Asfaltbetoon 5 cm SMA 12 (LA15, No 10)

	
	 
	

	0,05
	
	Krunt BE50R; 0,25 - 0,30 kg/m2

	
	Kahanemisvuukide sügavus ~6 cm, täidetud vuugitihendiga U-SEAL 816
	Pealispind tugevalt karestatud

	
	
	Betoonplaat 20 cm, laius 3,0 m, kahanemisvuugid iga 4,5m tagant

	0,11
	
	Betoon (paekivikillustik) C30/37

	
	 
	Survetugevus: 33,8 Mpa (15p)

	0,25
	
	Geotekstiil NordGeoSpec 2

	
	
	Tsementstabiliseeritud alus 20 cm TS-32, tehase segatud

	
	
	tsement CEM II/A-T 42, 5R

	
	 
	tsemendi sisaldus > 2%

	0,45
	
	Inspector E-moodul = 170 MPa

	
	
	Killustikalus 20 cm

	
	
	Paekivikillustik fr 32/64

	
	
	Kiilutud fr 16/32 LA30

	
	 
	 

	0,65
	
	Süvendi põhi

	
	
	40 cm peen- ja keskliiv

	
	
	Pinnasvesi: sügavus 1,2 m

	
	
	 





Tabel 6.4 Uus-Sadama peatus
	
	
	Betoonplaadi ja asflatbetooni kokkupuutepindade vahele on asetatud vuugilint Bornit Fugenband 50x10

	(m)
	
	

	0
	Betoonplaati lõigatud kahanemisvuugid ~8 cm sügavused; täidetud vuugitihendiga SIKAFLEX PRO-3 WF
	Pealispind karestatud kammharjaga

	
	
	Betoonplaat 24 cm, laius 3,5 m, kahanemisvuugid iga 4,5m tagant

	
	
	Betoon C40/50 metallkiud

	
	
	HE 75/50, 35 kg/m3

	
	
	 

	
	 
	Survetugevus: 46,5 Mpa (10p)

	0,24
	
	Geotekstiil NordGeoSpec 2

	
	
	Tsementstabiliseeritud alus 15cm TS-32, tehase segatud,

	
	
	paekivikillustik

	
	
	tsement CEM II/A-T 42, 5R

	
	 
	tsemendi sisaldus > 2%

	
	 
	Inspector E-moodul = 175 MPa

	0,39
	
	Killustikalus 15 cm

	
	
	Paekivikillustik fr 32/64

	
	
	Kiilutud fr 16/32 LA30

	
	 
	 

	0,54
	
	Süvendi põhi

	
	
	60 cm peen- ja keskliiv, sisaldab killustikku

	
	
	Pinnasvesi: sügavus 1,2 m

7. Üleantav videomaterjal ja selle sisukord


Ühistranspordipeatustes betoonkatendi rajamine arhiveeriti digitaalselt . Videomaterjalis, mis antakse üle DVD-plaadil, on esitatud kõik ehitusetapid ning toodud tähtsamad andmed ning kasutatavad materjalid.

Videomaterjali sisukord:
I Bussipeatuste asukoht ja katendite esialgne olukord
a. NISU LS / LVS
b. VÄLJA
c. UUS-SADAMA
II ALUSPINNASTE GEOLOOGILINE UURING 
III VANA KATENDI LAMMUTAMINE JA SÜVENDI KAEVAMINE. ALUSPINNA TIHENDAMINE JA KANDEPINNA KONTROLLMÕÕTMISED
IV KILLUSTIKALUSIHI PAIGALDAMINE JA TIHENDAMINE
V PLAATKOORMUSTEST ALGSE KANDEVÕIME MÄÄRAMISEKS
VI BETOONPLAADI SERVA PADJA VUNDAMENDI SÜVEND
VII VUNDAMENDIPLAADI VALAMINE NING ALUSE JÄRELTIHENDAMINE
VIII TEHNOLOOGILISE ASFALTKIHI PAIGALDAMINE (NISU)
IX TSEMENTSTABILISEERITUD ALUSKIHI VALAMINE 
X Äärekivi paigaldamine/BETOONPLAADI RAKETISE PAIGALDAMINE/PÕIKVUUGI ANKURVARRASTE PAIGALDAMINE
XI BETOONPLAADI VALAMINE ja PINNA HARJAMINE SAAVUTAMAKS NÕUTAV HAARDETEGUR
XII BETOONIJÄRELHOOLDUS KAITSMINE SADEMETE JA LIIGKUIVAMISE EEST (kaitsekile)
XIII VUUKIDE LÕIKAMINE NING HERMEETIKUGA TÄITMINE 
XIV BETOONPLAADI ASFALTEERIMINE JA ÜHENDAMINE OLEMASOLEVA TEEPINNAGA (vuugilindi paigaldamine)
XV NISU ja VÄLJA bussipeatuste terrestiline laserskanneerimine

8. Nisu ja Välja ühistranspordipeatuste deformatsioonide uuringu 0-tsükli laserskanneerimine


[bookmark: _Toc401012930]8.1 Laserskanneerimise läbiviimine

Tallinna linna Välja ja Nisu bussipeatuste terrestrilise laserskaneerimise null-tsükliga seonduvad tööd toimusid 2014.a augustis. 

Mõõdistamisele kuulusid värskeltrajatud betoonalustega bussipeatused.Uuringute üldeesmärgiks oli katendiesialgse asendi punktipilvena koordineerimine uuritavates bussipeatustes, et järgnevate kordusmõõtmistega hinnata deformatsioonide (näit. pikirööbaste) teket, suurust ja ulatust.

Eeldatavalt on tegemist pikaajalise monitooringu nö. null-tsükliga, siis valiti hoolikalt sobivad referentspunktid, need kindlustati ja koordineeriti. Erilist tähelepanu pöörati mõõdistusandmete kõrgusliku sidumise usaldusväärsusele. Et mõõdistusandmete kõrgused oleksid kõikides tsüklites võrreldavad ja seotavad uue kõrgussüsteemiga[footnoteRef:1]1, siis on käesolevas töös  kõrgusmäärangu lähteks võetud sellised reeperid, mis on lülitatud täppisnivelleerimise või linna geodeetilisse võrku. Käesoleva aruande detailsusaste peaks võimaldama deformatsioonide uuringuid tulevikus jätkata vajadusel ka uue põlvkonna mõõdistajatel. Käesolev aruanne keskendub enam mõõdistamisaluse rajamisele ning nn. 0-tsükli mõõdistustulemustele, samas kui järgnevate mõõdistustsüklite aruanded mõõdistustulemuste omavahelisel võrdlusele ja saadud erinevuste analüüsile. [1: 1 Mõne aasta pärast toimub Eestis üleminek uuele kõrgussüsteemile. Selle tulemusena määratakse Eesti kõrgusvõrgu reeperitele uued kõrgusväärtused Amsterdami nulli suhtes. Näiteks Tallinna piirkonnas oleksid seniste reeperite uued kõrgusväärtused 22…23 cm kõrgemad praegustest kataloogiväärtustest (Balti 1977 aasta kõrgussüsteemi Kroonlinna nulli suhtes).] 


Mõõdistamiseks kasutati terrestrilise laserskaneerimise tehnoloogiat kombineerituna elektron-tahhümeetria, kõrgtäpse nivelleerimise ja GNSS (Global Navigation Satellite System) mõõtmistega. Terrestrilise laserskaneerimise ning punktide koordineerimise välitööd viidi läbi augustis 2014, kõrgtäpne nivelleerimine septembris 2014. Terrestrilise laserskaneerimise eesmärgiks oli bussipeatuste jäädvustamine punktipilvena. Mõõtmisi viidi läbi kahesbussipeatuses – Välja (Kesklinna poole suunduv suund) ja Nisu (mõlemad suunad). 

22. augustil 2014 varastel hommikutundidel mõõdistati Mustamäe teel paiknev Välja bussipeatus (joonis 8.1) ja Sõle tänaval paiknev Nisu bussipeatus (joonis 8.1).
[image: ][image: ]
Joonis 8.1. Mustamäe teel paikneva Välja bussipeatuse (vasakul) ja Sõle tänaval paikneva Nisu bussipeatuse (paremal, vaade kesklinna suunas) terrestriline laserskaneerimine

Tööde läbiviimisel lähtuti spetsiaalselt selleks tööks väljatöötatud metoodikast, mõõtmiste ja andmetöötluse põhimõtetest, mida on üksikasjalikult käsitletud käesoleva aruande vastavates jaotistes. Väljatöötatud mõõdistamismetoodika tagas 5 mm mõõtmistäpsuse skaneerimispunktide plaanilisele asendile ja 3 mm täpsuse kõrguslikule asendile.Skaneerimise mõõdistuspunktide ruumiline lahutus seadistati nii, et skaneerimispunktide omavaheline vahemaa ei ületaks mõõdistuspiirkonnas 5 cm, kuid oli enamasti ~1 cm piires (skaneerimisjaamade lähiümbruses ning naaberjaamade ülekattuvuse aladel).

Töös on kasutatud laserskanner Leica ScanStation C10, robot-tahhümeeter Trimble S6, GNSS seade Trimble R8, ja litsentseeritud tarkvara Leica Cyclone. 

Tähiste ning skaneerimisjaamade kõrguste määramiseks kõrgtäpse nivelleerimisega kasutati digitaalnivelliiri Trimble DiNi03 ja 2 m pikkuseid invarribaga kalibreeritud triipkoodlatte LD12 (edasises tekstis on kasutatud ka lühendit – invarlatt). 

Mõõtmisandmete töötlus viidi läbi 3D punktipilve töötlustarkvaraga Leica Cyclone 8.0.

8.2 Kasutatud instrumendid ja töövahendid

[bookmark: _Toc401012932]8.2.1 Leica ScanStation C10 terrestriline laserskänner

Mõõtminesooritati terrestriliselaserskanneriga (TLS) LeicaScanStation C10 (joonis 8.2 a). Kasutatud instrumendi peamised tehnilised spetsifikatsioonid on järgnevad:

· Skaneerimise ulatus alates 0.5 – 300 m (90% peegeldum4iskoefitsiendiga pinnalt).
· Skaneerimise tööpiirkond horisontaalsuunaliselt 360kraadi, vertikaalsuunaliselt vähemalt 270 kraadi (joonis 8.2 c).
· Skaneerimise sagedus vähemalt 50000 Hz (50 000 punktisekundis).
· Lasertäpi läbimõõt mitte suurem kui 7 mm 50 m kaugusel.
· Individuaalse skaneerimispunkti kauguse täpsus 4 mm vähemalt 50 m kaugusel.
· Individuaalse punkti 3D asukoha määramise täpsus 6 mm vähemalt 50 m kaugusel.
· Punktipilve statistiline modelleerimistäpsus 2 mm.
· Kaheteljelise 2”täpsusega kompensaatori olemasolu.
· Punktipilve resolutsioon kuni 2x2 cm 100 m peale.
· Sisseehitatud digitaalne foto- ja videokaamera mõõdistusobjektide välisilme salvestamiseks (zoomi võimalusega), fotokujutise resolutsioon kuni 4megapikslit, iga pildi ulatus on 17x17 kraadi. Kaamera on kaugusmõõtjaga koaksiaalne.
· Tähiste mõõtmistäpsus vähemalt 2 mm 50 m vahemaale.

Erinevate skaneeringute ühendamiseks kasutati spetsiaalsed tähiseid (joonis 8.2 b, 8.2 d ja 8.2 e), mille keskpunkt määrati spetsiaalsest tihedast skaneeringust automaatselt. Kahe tähisega „twin target“(joonis 8.2 b) alumise tähise kõrgus maapinnast on 0,2 m ja ülemise tähise kõrgus 1,9 m. Andmetöötluseks kasutati peamiselt tarkvarapaketti Cyclone.
[image: ]
Joonis 8.2. .Laserskanner (a), „twin-target“ tähis (b), 3 tolline tähis (d), 6 tolline tähis (e) ning laserskannerimõõtmisulatus (c)

8.2.2 Trible S6 robot-tahhümeeter

Kindelpunktide koordineerimiseks kasutati elektrontahhümeetrit Trimble S6 koos vajalike mõõtetarvikutega (joonis 8.3a). Tahhümeetri tehnilised näitajad on järgmised:

· Vertikaal- ja horisontaalnurga mõõtmise täpsus (standardhälve vastavalt DIN 18723) 2"
· Kaheteljeline automaatne horisontaalsuse kompenseerimine täpsusega 0,5" ning ulatusega 5,4'.
· Kauguse mõõtmise täpsus (ruutkeskmine viga) prismaga mõõtes 2 mm + 2 ppm ning laserkiirega mõõtes samuti 2 mm + 2 ppm
· Mõõteaeg prismale (joonis 8.3b, 8.3c ja 8.3d) mõõtes 1,2 s ning laserkiirega mõõtes 1-5 s
· Mõõteulatus prismale mõõtes kuni 2500 m, laserkiirega mõõtes kuni 1300 m (peegelduvusel 90 %), kiirega betoonile mõõtes 600-800 m
· Laserkiire hajumine horisontaalsuunas 4 cm/100 m ning vertikaalsuunas 8cm/100 m
· Optiline suurendus 30 kordne
· Fookuskauguse vahemik: 1,5 m kuni lõpmatuseni
· Servomootoriga, automaatse pööramisega
· Kaal: 5,25 kg
· Töötemperatuuride vahemik: –20 °C kuni +50 °C
· Tolmu- ja veekindlus: IP66

[image: ]
Joonis  8 .3 Elektrontahhümeeter Trimble S6 (a) koos prismadega: 360° prisma (b), miniprisma (c), käiguprisma (d)

8.2.3 Trimble R8 GNSS vastuvõtja

Plaaniliste koordinaatide määramiseks kasutati GNSS (Global Navigation Satellite System) vastuvõtjaga Trimble R8 (joonis 8.4) mõõdistatud baaspunkte. GNSS seadme tehnilised näitajad on järgmised:
[image: ][image: ]
Joonis 8. 4. Trimble R8 GNSS vastuvõtjaja TSC3 kontroller 

Mõõtmistäpsus:
· Kõrge täpsusega Static tüüpi GNSS maamõõtmine 
· Horisontaalne			3 mm + 0,1 ppm RMS 
· Vertikaalne 			3,5 mm + 0,4 ppm RMS
· Static and FastStatic tüüpi maamõõtmine
· Horisontaalne			3 mm + 0,5 ppm RMS
· Vertikaalne			5 mm + 0,5 ppm RMS
· RTK (reaalajas kinemaatiline) maamõõtmine(üks baasjoon <30 km)
· Horisontaalne			8 mm + 1 ppm RMS
· Vertikaalne			15 mm + 1 ppm RMS
· Võrgupõhine RTK maamõõtmine
· Horisontaalne			8 mm + 0,5 ppm RMS
· Vertikaalne			15 mm + 0,5 ppm RMS 
· Samaaegselt jälgitavad satelliidisignaalid:
· GPS: L1C/A, L2C, L2E (Trimble meetod L2P jälgimiseks), L5
· GLONASS: L1C/A, L1P, L2C/A (ainult GLONASS M), L2P
· SBAS: L1C/A, L5
· Galileo GIOVE-A ja GIOVE-B
· Initsialiseerimise aeg - tavaliselt <8 sekundit 
· Initsialiseerimise usaldusväärsus – tavaliselt >99,9%
· Mõõtmed (laius × kõrgus) – 19 cm × 11,2 cm (koos ühendustega)
· Kaal:
· 1,34 kg (koos sisemise akuga, sisemise raadioga, standardse UHF antenniga)
· 3,70 kg (kogu RTK liikurseade koos akudega, mõõtemastiga ja kontrolleriga) 
· Töötemperatuur: –40°C kuni +65°C 
· Hoiutemperatuur: –40°C kuni +75°C 
· Vee/tolmukindlus: IP67 tolmukindel, kannatab ajutist vette sukeldamist kuni 1minut?
· Välise mobiiltelefoni ühendamise võimalus GSM/GPRS/CDPD modemite kasutamiseks RTK ja VRS toimingutes

Reaalajaliseks RTK-GNSS mõõtmisteks kasutati Trimble VRS Now püsijaamade võrgu teenust (joonis 8.5). Mõõdistusalale lähim püsijaam asub Nõmmel, umbes 14 km kaugusel. 1-le PPM-le vastab seega teoreetiliselt umbes 14 mm, millest tulenevalt on RTK arvestuslik mõõtmistäpsus ainult ühe baasjoone puhul horisontaalsuunas 22 mm ja vertikaalsuunas 29 mm ning VRSNow võrgupõhisel mõõtmisel vastavalt 15 mm ja 22 mm. Tegelikkuses osutus kontrollpunktidega võrdlemisel GNSS mõõtmistulemuste kokkulangevus arvestuslikust paremaks.

[image: ]
Joonis 8.5 Trimble VRS Now püsijaamad võrk Eestis (allikas: www.vrsnow.ee)

GNSS seadmega määrati igas bussipeatuses ühe baasjoone mõlema otspunkti koordinaadid60 epohhi (60 sec) väldanud RTK vaatlustest. Seejärel tsentreeriti tahhümeeter ühele baasi otspunktile ja orienteeriti baasi teise otspunktile, sisendväärtusena kasutades selle arvutuslikku direktsiooninurka. Tahhümeetriga mõõdistati ühe täisvõttega (ring vasakul ja ring paremal) kõikide ülejäänud kindelpunktide plaanilised koordinaadid, s.h. mõõdeti uued koordinaadid ka baasi teisele otspunktile. Kuna tahhümeetrilised mõõtmised on lühikeste vahemaade puhul täpsemad kui GNSS mõõtmised, siis tagas selline lähenemine suurema suhtelise täpsuse kindelpunktide koordinaatide määramisel.
[bookmark: _Toc401012935]
8.2.4 Trimble DiNi 03 digitaalnivelliir

Nivelleerimisel kasutati digitaalnivelliiri Trimble DiNi03 (seerianumber 730171), mis on kujutatud joonisel 8.6

Nivelleerimiskomplekti kuulus:
· Trimble nivelliir DiNi03 ja 1 statiiv
· 2 invarlatti LD12 (2 m pikkused)
· 2 latituge Seco
[image: M2380078.JPG]
Joonis 8.6. Nivelleerimisel kasutatud digitaalnivelliir Trimble DiNi03 (esiplaanil) koos kasutatud invarlatiga (tagaplaanil)

Digitaalnivelliiri Trimble DiNi03 peamised tehnilised spetsifikatsioonid on järgnevad:
· Täpsus (DIN 18723 kohaselt):
· 1 km edasi-tagasisuunalise nivelleerimiskäigu kõrguskasv ± 0.3 mm;
· Vahemaade mõõtmine ca’ ± 2 cm.
· Väikseim mõõtühik:
· kõrguskasvud 0,01 mm;
· vahemaad 1 mm.
· Pikksilma suurendus: 30×.
· Kompensaator (vaatekiire horisontaalsuse tagamiseks):
· horisonteerimistäpsus ± 0.2″;
· tööpiirkond ca ± 15’ kaareminutit.
· Vajalik latikujutise vahemik latilugemi võtmisel: 30 cm.

Komplektis Trimble DiNi03 nivelliiriga kasutati täppisnivelleerimiseks kahte 2 m pikkust invarribaga koodlatti LD12 (vt. joonis 6) seerianumbritega 037800 ja 037648.

Invarlattide tootjafirmaks on NEDO Gmbh ning valmistatud on need  Trimble standardi kohaselt. Latilugemite võtmisel tagati latitugede (mark Seco) ning latile kinnitatud kahe ümarvesiloodi (skaalajaotis 12’ kaareminutit) abiga invarlattide vertikaalsus.

Iga invarlati ümarvesiloodi telje paralleelsust latiga kontrolliti ja justeeriti kahe teodoliidi abil enne välitööde algust. Invarlattide transportimisel tööobjektile kasutati spetsiaalset transporditaarat, mis kaitseb raputuste ja löökide eest, vt. joonis 8.7.
[image: IMG_6791]
Joonis 8.7. Plastikust transporditaara, millesse sisestamisel invarlatid ka polsterdati.

Nivelliiri alusena (sarnaselt TLS seadmele ning elektron-tahhümeetrile) kasutati puidust standardstatiivi, mille jalgade pikkust saab kruvikinnitustega reguleerida.

[bookmark: _Toc401012936]
8.3 Mõõtmismeetodid


[bookmark: _Toc401012937]8.3.1 Terrestriline laserskanneerimine

Mõõtmisi sooritati terrestrilise laserskanneriga Leica ScanStation C10. Mõõtmisteks valiti TLS seisupunktid (jaamad) nii, et neist oleks näha võimalikult suur osa mõõdistatavast bussipeatusest. Erinevatest jaamadest (ja järgnevates mõõtetsüklites) mõõdistatavate punktipilvede ühendamiseks kasutati spetsiaalseid tähiseid(joonis 8.8), mis mõõdistati tiheskaneerimisega. Nii TLS jaamade kui ka tähiste asukohad kindlustati 3 cm pikkuste asfaldinaeltega (edaspidi nimetatud kindelpunktid) ja ümbritseti neoonroosa sõõriga, vt joonis 8.Kindelpunktid nummerdati järgmise põhimõtte alusel: Kesklinnast eemalduval liiklussuunal kaugeima tähise kindelpunktile omistati tähistus t1, järgnevad tähised nummerdati kellaosuti liikumise suunas (t2, t3 jne), TLS-jaamade asukohad (Välja tn. vaid s1, Nisu tn. s1 ja s2) on tähistatud vastavalt skaneerimise toimumise järjekorrale, vt skeeme joonisel 8.9 ja 8.10.

Naaberpunktipilvede ühendamiseks (aga ka võrdlemaks järgnevate mõõdistustsüklite andmetega) on vaja, et igas jaamas paistaks vähemalt kaks tähist, mis on skaneeritud veel mõnest teisest jaamast või mõnelmuul meetodil koordineeritud. Robot-tahhümeetri ja GNSS seadme abil määrati kindelpunktide plaanilised koordinaadid, kõrgused määrati nivelleerimise teel.

Joonis 8. 8. „Twin Target“ tähis paigutatuna koordineeritud asfaldinaelalekõnnitees. Roheline vertikaalkiir tähisel on skaneeriv laserkiir

Erinevad jaamad seoti omavahel kasutades koordineeritud skaneerimistähiste süsteemi. Skaneerimisjaamade orienteerimine ja koordinaatide määramine toimus neljaparameetrilise transformatsiooniga vastulõike meetodil kasutades vähemalt nelja tähist paigaldatuna tuntud koordinaatidega/kõrgustega punktile.

8.3.1.1 Mõõdistamine Välja ühistranspordipeatuses

Mustamäe teel paiknevVälja bussipeatus skaneeriti 22. augusti 2014 varastel hommikutundidel enne bussiliikluse algamist. Välja bussipeatuse laserskaneerimise ja saavutatud tulemuste pildimaterjal on toodud lisas 4.

Mõõtmine sooritati ühest jaamast (s1), mille asukoht märgistati asfaldinaelaga. Mõõdistuspunktide ruumiliseks lahutuseksseadistati 75 meetri kaugusel 5 cm horisontaal- ja 5 cm vertikaalsuunas. See tähendab, et skanneri kiirega risti olevalt pinnalt 75 m kaugusel mõõdistatakse punktid 5 cm tagant nii horisontaal-kui ka verikaalsuunal.Instrument seadistati maapinnast 1.8 m kõrgusele.

Jaama ja tähiste paiknemise skeem on toodud joonisel 8.9. Kindelpunktide ja jaama koordinaadid on toodud tabelis 8.1.Järgnevate mõõtmistsüklite ajal paigutatakseskaneerimisjaam täpseltsamasse asukohta (tsentreerides asfaldis oleva kindelpunkti kohale).

Joonis 8.9. Välja bussipeatuse laserskaneerimise jaamaja tähiste paiknemise skeem. Kolmnurgad – TLS jaamaasukoht, ringid – kindelpunktid.GNSS baasjoone otspunktid on t1 ja t2.Tahhümeeter tsentreeriti punktile t4 ja orienteerimiseks kasutati punkti t3(Ortofoto: Maa-ameti geoportaal)

Tabel 8.1. Välja bussipeatuse kindelpunktide ja jaama koordinaatide ja kõrgustetabel
	 
	Ristkoordinaadid 
L-EST97
	Absoluutkõrgused BK77

	Nr
	E 
	N
	H

	t1
	539755.628
	6587660.025
	5.150

	t2
	539800.402
	6587753.767
	5.308

	t3
	539807.818
	6587724.034
	5.409

	t4
	539776.632
	6587649.772
	5.212

	s1
	539791.436
	6587685.592
	5.277

	SR0999
	x
	X
	5.677

	SP34441
	x
	x
	6.274

	SP (numbrita)
	x
	x
	5.372



Mõõdistuse sidumiseks L-EST97 plaanilise koordinaatsüsteemiga kasutati GNSS seadmega mõõdetud baaspunkte.Kõrgussüsteemi BK77 absoluutkõrguste määramiseks kasutati lähtena reeperit SR0999. Lähtereeperi stabiilsuse kontrolliks määrati kõrguskasvud läheduses paiknevatele seinapolügonomeetriapunktidele SP34441 ja SP, vt joonis 8.9.

Kindelpunktide koordineerimine toimus järgmiselt:
· GNSS seadmega 2 m pikkuse saua otsas sooritati kindelpunktidel t1 ja t2 60 epohhi (60 sec) väldanud RTK vaatlused. 
· Tahhümeetrisse sisestati GNSS mõõtmistest saadud punktide t1 ja t2 koordinaadid.
· Tahhümeeter tsentreeriti punktile t2 ja orienteeriti kasutades punkti GNSS-põhist direktsioonnurka punktile t1
· Tahhümeetriga mõõdistati ülejäänud kindelpunktide plaanilised koordinaadid. Kusjuures uued koordinaadid mõõdeti ka punktile t1 (erinevused olid 3 mm piires, vt lisa 3). Punktil t2 jäid kasutusele GNSS seadmega määratud koordinaadid. Viseerimisel kasutati AutoLock funktsiooni ehk automaatset prisma tuvastamist. Kasutati miniprismat (const -18mm), loodiseatud prisma kõrgus kindelpunktile asetatavast teravikust oli reeglina 10 cm. 
· Kõikide kindelpunktide kõrgused leiti vahevaadetena nivelleerimise teel lähtudes reeperist SR0999 (kuulub Tallinna 1. klassi nivelleerimisvõrku, tabelis 1 esitatud kõrgusväärtus pärineb Maa-ameti geodeetiliste punktide andmebaasist, seisuga 25.09.2014).

8.3.1.2 Mõõdistamine Nisu ühistranspordipeatuses

Sõle tänaval paiknev Nisu bussipeatus (mõlemad suunad) skaneeriti 22. augusti 2014 varahommikul enne bussiliikluse algamist aga ka bussiliikluse esimesel tunnil. Nisu bussipeatuse laserskaneerimise ja saavutatud tulemuste pildimaterjal on toodud lisas 5.

Mõõtmine sooritati kahest jaamast (s1 ja s2), mille asukohad märgistati asfaldinaeltega. Mõõdistuspunktide ruumiliseks lahutuseksseadistati esimeses jaamas 75 meetri kaugusel 5 cm horisontaal- ja 5 cm vertikaalsuunas. See tähendab, et skanneri kiirega risti olevalt pinnalt 75 m kaugusel mõõdistatakse punktid 5 cm tagant nii horisontaal- kui ka vertikaalsuunal. Teises jaamas seadistati punktide ruumiliseks lahutuseks 40 meetri kaugusel 5 cm horisontaal- ja 5 cm vertikaalsuunas, kuna bussipeatuse ulatus oli väiksem, mistõttu piisas väiksemast ruumilisest lahutusvõimest. Instrument sätiti mõlemas jaamas maapinnast ~1.8 m kõrgusele.

Jaamade ja tähiste paiknemise skeem on toodud joonisel 8.10. Kindelpunktide ja jaamade koordinaadid on toodud tabelis 8.2. Järgnevate mõõtmistsüklite ajal paigutatakse skaneerimisjaamad samasse asukohta.

Joonis 8.10. Nisu bussipeatuse laserskaneerimise jaamade ja tähiste paiknemise skeem. Kolmnurgad – jaamadeasukohad, ringid – kindelpunktid. GNSS baasjoone otspunktid on t3 ja t4. Tsentreeriti punktile t4 ja orienteerimiseks kasutati punkti t3. (Ortofoto: Maa-ameti geoportaal)

Tabel 8.2. Nisu bussipeatuse kindelpunktide ja jaamade koordinaatide ja kõrgustetabel
	 
	Ristkoordinaadid 
L-EST97
	Absoluutkõrgused
BK77

	Nr
	E 
	N
	H

	t1
	539951.069
	6589707.482
	6.315

	t2
	539991.469
	6589645.681
	6.290

	t3
	539971.768
	6589634.366
	6.158

	t4
	539950.952
	6589669.213
	6.366

	s1
	539962.604
	6589687.635
	6.385

	s2
	539964.293
	6589647.350
	6.263

	PP1223
	x
	x
	5.681



Mõõdistuse sidumiseks L-EST97 plaanilise koordinaatsüsteemiga kasutati GNSS seadmega mõõdetud baaspunkte. Kõrgussüsteemiga BK77 sidumiseks kasutati polügonomeetriapunkti PP1223.

Kindelpunktide koordineerimine toimus järgmiselt:
· GNSS seadmega 2 m pikkuse saua otsas sooritati kindelpunktidel t3 ja t4 60 epohhi (60 sec) väldanud RTK vaatlused. 
· Tahhümeetrisse sisestati GNSS mõõtmistest saadud punktide t3 ja t4 koordinaadid.
· Tahhümeeter tsentreeriti punktile t4 ja orienteeriti kasutades punkti t3 ja selle arvutuslikku direktsioonnurka (t4 suhtes).
· Tahhümeetriga mõõdistati ülejäänud kindelpunktide plaanilised koordinaadid. Kusjuures uued koordinaadid mõõdeti ka punktile t3. Punktil t4 jäid kasutusele GNSS seadmega määratud koordinaadid. Viseerimisel kasutati AutoLock funktsiooni ehk automaatset prisma tuvastamist. Kasutati miniprismat (const -18mm), loodiseatud prisma kõrgus kindelpunktile asetatavast teravikust oli reeglina 10 cm..
· Enamiku kindelpunktide kõrgused leiti nivelleerimise teel lähtudes polügonomeetriapunktist PP1223 (kuulub Tallinna 2. klassi polügonomeetriavõrku, tabelis 8.2 esitatud kõrgusväärtus pärineb Maa-ameti geodeetiliste punktide andmebaasist, seisuga 25.09.2014).
· Tuvastamaks järgmistest mõõdistustsüklites lähtepunkti (polügononomeetriapunkt PP1223)  kõrgusliku asendi stabiilsust mõõdeti kõrgtäpse nivelleerimise käiguna (edasi-tagasi) ka kõrguskasv naaberpolügonomeetriapunkti PP1224 /(vt. ka tabel 8.4). Osade kindelpunktide kõrgused määrati vahevaadetena nivelleerimiskäigust.

Et ruumiandmete kõrguslik täpsus on antud töö puhul ülioluline, siis alljärgnev jaotis kirjeldab detailsemalt kõrgtäpse nivelleerimise käiguna (edasi-tagasi) rajamisel järgitud põhimõtteid.

8.3.2 Nivelleerimine


8.3.2.1 Mõõtelati materjali joonpaisumisteguri mõju mõõtmistulemustele

Täppisnivelleerimisel tuleb arvesse võtta ka joonpaisumisest tingitud mõõtelattide pikkuse varieerumist välistemperatuuri muutudes. Teadupärast iseloomustab iga materjali vastav joonpaisumistegur, mille abil saab arvutada mõõtelati kogupikkuse muudu järgmise valemiga:
[image: ] (valem 8.1),
kus L0 on lati nominaalpikkus (tavaliselt laboritingimustes 20°C juures), ΔL on lati pikkuse muut, ΔT mõõtmistemperatuuri ning kompareerimistemperatuuri erinevus, a latimaterjali joonpaisumistegur. 

Lattide valmistamiseks kasutatud invarmaterjal on terase ja nikli sulam, mille joonpaisumistegur 20° C juures on ca 1.5 x 10-6/°C (NEDO veebilehe andmetel). Ilmne, et nivelleerimisel on joonpaisumisteguri mõju lisaks eelkirjeldatud asjaoludele ka sõltuvuses latilugemist. Mida väiksem lugem, seda väiksem on ka antud latiosas lati pikkuse muut. Nivelleerimiskäikudes ei ületanud invarlati lugem 1.90 m, seega siis invarriba maksimaalseks pikkuseks tuleks eeltoodud valemis arvestada L0= 1.90.

0-mõõtmistsüklis (26/09/2014) olid välistemperatuurid vahemikus +14°C, seega ΔT ≈ -6°, mis valemisse 8.1 asendatuna annab mõõtelati kogupikkuse muuduks ΔL= -0.00002 m. Näiteks 4 sidepunktiga käigus kumuleerub sellest summaarne viga kõrguskasvu kuni 0.05 mm. Et nivelleerimismärkide kõrgusliku asendi määramise täpsuseesmärgiks oli seatud 1…2 mm saavutamine (antud lõigu lähtereeperite suhtes), siis joonpaisumisest tingitud mõju täpne arvestamine siin vajalik ei ole. On see ju mitu korda väiksem eeldatavatest mõõtmisvigadest. Nimetagem, et kuna seisupunktide vahelised kõrguskasvud olid väikesed, siis mõlema invarlati joonpaisumisteguri sarnasuse[footnoteRef:2]2 tõttu võib eelnimetatud  viga ka osaliselt elimineeruda.  [2: 2 Invarlattide normidele vastavust on tarnija (Trimble) korraldamisel sertifitseeritud Müncheni Tehnikaülikooli katselaboris 2008 a lõpus ning 2009 a alguses. 2011.a. alul kompareerititerviksüsteemina nivelliir-invarlatid uuesti rahvusvaheliselt tunnustatud nivelleerimislattide  kompareerimislaboris Soome Geodeesia Instituudis Helsingi lähedal Masalas. Saadud kompareerimissertifikaadist ilmneb, et süsteemiparandi väiksuse tõttu see lõpptulemusi oluliselt ei mõjuta. Invarlattide nulli asemete erinevused ning skaalaparandid on tühised ning seega võib antud töö spetsiifikat silmas pidades arvestamata jätta] 


Lisaks on väliskeskkonna temperatuuri arvessevõtmine veelgi olulisem refraktsiooniparandi (arvestab erinevate õhukihtide optiliste murdumisnäitajate erinevusi) arvestamisel. Temperatuurist tingitud parandi kõrguskasvu saab arvutada valemist
[image: ] (valem 8.2),
kus T on absoluutne temperatuur, s on kaugus latini, P on õhurõhk (saab näidata et liige P/T2 on praktiliselt püsiv ning võrdne 0.009) ning eesmise ja tagumise lati lähedane refraktsioonigradient arvutatakse
[image: ],
kus n on seisude arv.

Vaatlustingimuste lühikokkuvõtteks, esimese nivelleerimistsükli päev olid mõõdukalt jahe, kusjuures õhutemperatuur oli +14°C.  Taevas oli osaliselt pilvine. Võib eeldada, et nendes tingimustes oli refraktsiooni lokaalne mõju nivelleerimisjaamas tühine ja kumulatiivne mõju, arvestades suhteliselt laugjalt unduleeruvat profiili, samuti tühine.

8.3.2.2 Nivelliiri vaatekiire horisontaalsuse kontroll

Nivelliiri viseerimiskiire ja horisontaaltasapinna vahelist nurka, i, kontrolliti enne mõõtmiste algust Nähbauer meetodil. Selle kontrollmeetodi kohaselt paigutatakse nivelleerimislatid (A ja B) teineteisest ca 15 m kaugusele, vt joonis 8.11.

Joonis 8.11. Nivelliiri viseerimiskiire horisontaalsuse kontroll Nähbauer’i meetodil.

Nivelliir asetati esimesse seisupunkti (~15 m kaugusel latist A) ning võetakse lugemid mõlemalt latilt (esmalt A siis B). Seejärel pöörati latid vastassuunda ning teises seisupunktis (~15 m kaugusel latist B) võetakse lugemid vastupidises järjekorras (nüüd B, siis A). Saadud tulemused on esitatud  tabelis 8.3.

Tabel 8.3. Nivelliiri viseerimiskiire horisontaalsuse kontroll tulemused
	Jrk. 
nr
	Kontroll
	Vaatekiire kõrvalekalle horisontaal-asendist, c_ ["]

	
	kuupäev
	kellaaeg
	temperatuur C
	

	1
	2014-09-26
	 11:07
	+11
	-16.1


Tabelis on vööndiaeg (esimene mõõtmistsükkel suveaeg GMT +3h)

Kontrolli tulemusena saadud visiirkiire kõrvalekalde väärtus salvestati nivelliiri andmekandjale. Mõõtmistel kasutati parandina kolmest määramisest saadud keskmistatud väärtust. Nivelliiri tarkvara arvestab saadud kõrvalekalde parandit latilugemi võtmisel. Seega ka koodlattide tulemused on vastavalt korrigeeritud. Ilma selle parandita tooks näiteks 15” kaaresekundit ületav vaatekiire mittehorisontaalsus kaasa 3…4 mm vea 50 m õlapikkuse juures (tan(i) × 50 m).

Tuleb nimetada, et Maa kumeruse parand vahepunktide mõõtmisel oli lokaalse iseloomuga ja 50 m õlapikkuse juures ei ületa 0.2 mm. Parandi arvutusvalem on Δs2/2R, kus R on Maa raadius R = 63710000 m ning Δs on õlapikkuste erinevus. Et see parand on vahepunktides täpselt sama ka erinevates nivelleerimistsüklites, siis taandub Maa kumeruse mõju nivelleerimismärkide kõrguste erinevuste arvutamisel täielikult. Nivelleerimiskäigu mõõtmistel on Maa kumeruse parand õlapikkuste võrdsuse tõttu tühine. Samuti eirati nivelliiri valikutes olevat refraktsiooniparandi mudelit. See on tingitud asjaolust, et tootjafirma poolt väljatöötatud mudelid pole piisavalt täpsed kohandamaks neid konkreetsetele mõõtmisoludele.

8.3.2.3 Mõõtmise metoodika

Nivelleerimiskäigu mõõtmised tehti võrdõlgsetena, seega nivelliir paigutati täpselt eesmise ning tagumise lati vahele, kusjuures õlapikkuste erinevus jaamas ei ületa 1 m. Nivelleerimisõlad mõõdeti välja mõõterattaga või nivelliiri kaugusmõõtjaga. Õlapikkuste erinevuste kogusumma käigu sektsioonis ei ületanud 2 m. Käigus kasutati kuni 40 m õlapikkusi. Reeperitega sidumisel kasutati ka lühemaid (kuid samas võrdõlgsust säilitades) õlapikkusi. Esimeses nivelleerimistsüklis toimus ka nivelleerimisjaamade asukohtade märgistamine asfaldil järgnevate tsüklite jaoks. Nivelleerimisjaamade asukohad tähistati neoonroosa ristiga, latipunktide asukohad ringiga (vt joonis 8.12). Põhikäigu sidepunktides (X-punktides) kasutati invarlati alustena reeglina 25-30 cm pikkusega armatuurrauast metallvaiu (Ø 16 mm), mis löödi kõnnitee serva (tihendatud killustik), vt joonis 8.12.

[image: C:\LOKUTA_2011\Tallinna_ristmikud\TLN_2014\08072014\M2380079.JPG]
Joonis 8.12. Rõngaga metallvai invarlati alusena

Ka oli invarlati tald kaitstud spetsiaalse plastmassist tallakaitsega, mille keskel olev avaus võimaldas latitalla vahetut kokkupuudet nivelleerimisvaiaga iga kord samas tallapunktis. Geodeetilistele punktidele asetamisel ning nivelleerimismärkide mõõtmisel eemaldati tallakaitse.

8.3.2.4 Polügonomeetriapunktide kõrguste määramine

I mõõtmistsükli tööd viidi läbi 26.09.2014.a. Nisu tänava bussipeatuste nivelleerimissektsiooni, kogupikkusega  ca 0,3 km. Sektsiooni alg- ja lõpp-punktideks olid pinnasesse paigaldatud polügononomeetriapunktid PP1223 ja PP1224. Käigusektsiooni edasi- ja tagasisuunaline nivelleerimine sooritati mööda eelnevalt maha löödud metallvaiu. Tagasikäik tehti koheselt peale edasikäigu lõpetamist samadel vaiadel. Pärast sektsiooni mõlemasuunalist nivelleerimist jälgiti, et saadud kõrguskasvude erinevused ei ületaks orienteeruvalt 1.0 mm/km. Lubatust suuremate erinevuste puhul oleks tulnud sektsiooni nivelleerimist korrata.Vahevaadetena  määrati lähtepunktide t1 ja s1 kõrgused. 

Käigu sektsioonide nivelleerimisel järgiti järgmisi nõudeid
· Pikksilma fokuseerimisega toodi lati kujutis täpselt niitristiku tasapinnale.
· Viseerimiskiire minimaalseks kõrguseks maapinnast oli 0.3 m.
· Põhikäigu mõõtmistel ei kasutatud lati ülaosa skaalat kõrgemal kui 1.9 m.
· Vaatluste järjekord igas jaamas oli alljärgnev (BFFB, back-forth-forth-back; s.t. TEET, tagasi-edasi-edasi-tagasi):
a) tagumise lati lugemid (T1);
b) eesmise lati lugemid (E1);
c) eesmise lati lugemid (E2);
d) tagumise lati lugemid (T2).
Samas jälgiti, et kõrguskasvude erinevused (E1T1-T2E2) jaamades ei ületaks reeglina suurust 0.3 mm.

Nivelleerimisel salvestati M5 RecE formaadis nivelliiri andmekandjale järgmised suurused:
· nurga i kontrolli tulemused;
· latipunkti number (X1, X2, ... jne) ning kood (BP, X);
· nivelleerimisjaama number;
· käigu number (3.4 ja 4.3);
· aeg;
· lati lugemid (ühik 0.00001 m) (T1E1E2T2);
· instrumendi ja lati vaheline kaugus (ühik 0.001 m);
· jooksev kõrguskasv.



8.3.2.5 Nivelleerimiskäigu tulemused

Andmetöötlus viidi läbi Excel tabelarvutusprogrammidega, käigu sektsioonide nivelleerimise lõplikud tulemused on esitatud Tabelis 8.4.

Tabel 8. 4. Nivelleerimisreeperite kõrguste määramine
	Punkt
	Käigu
pikkus
[km]
	jaamu
	kõrguskasv [m]
	erinevus
[mm]
	1.0 mm km
	keskm.
kõrgus-kasv
	Kõrgus
(I nivel-leerimis-tsüklist)
	Kõrgus riiklikust 1977 BKS
 kõrguste kataloogist

	PP1223
	 
	5.681
	5.681

	 
	0,29
	4
	0,46430
	-0,46456
	0,26
	0,54
	0,4644
	 
	 

	PP1224
	 
	6.1454
	6.14 

8.4 Andmetöötlus

Andmetöötluse tööjärjekord oli kokkuvõtvalt järgmine:
· Andmesiire instrumentidest töötlusprogrammidesse.
· Kindelpunktide koordinaatide leidmine ja süstematiseerimine.
· Andmete transformeerimine L-EST koordinaatsüsteemi ja BK77 kõrgussüsteemi.
· Skaneerimisandmete liitmine ühtseks punktipilveks.
· Punktipilve puhastamine kõrvalistest andmetest.

Skaneerimisandmete esialgseks töötluseks kasutati 3D punktipilve töötlustarkvara Cyclone 8.0. Sellega sooritati registreerimine ehk ühendati üksikutest jaamadest mõõdetud punktipilved ühtseks tervikuks ja leiti registreerimise veahinnangud. Pilvede ühendamise vead olid enamasti alla 5 mm.

Seejärel puhastati punktipilv ebavajalikest punktidest (mõõdistusalast väljapoole jäävad punktid, liikuvatest autodest ja inimestest peegeldunud punktid).Tellijale üleandmiseks hõrendati punktipilve keskmise ruumilise lahutuseni 5cm ja 10 cm ja salvestati ASCII formaati. ASCII formaat sisaldab punktide x, y, z koordinaati ja intensiivsust (veergude järjestus xyzi). See on vajalik andmete kuvamiseks joonestus- ja GIS-programmides, mis ei ole mõeldud spetsiaalselt punktipilvede töötlemiseks (näiteks AutoCad Civil, ArcMap jne). TTÜ teedeinstituudis kasutatavad litsentseeritud programmid Cyclone ja 3DReshaper ei nõua olulist hõrendamist, kuna suudavad töödelda ka suuri punktipilvi.

8.4.1 Välja bussipeatuse andmetöötlus

Kindelpunktide koordinaate kasutades registreeriti punktipilv ühtseks tervikuks ja transformeeriti esialgsed skanneri koordinaadid (koordinaatide alguspunkt skanneri peegli tsentris) ümber L-EST koordinaatsüsteemi ja BK77 kõrgussüsteemi. Registreerimise vead olid enamasti mõne mm piires, maksimaalselt 5 mm. Veahinnang on toodud lisas 6.

Skaneerimise käigus mõõdeti 14 911 991punkti. Valdav osa neist on edasises andmetöötluses ebavajalikud. Seetõttu puhastati punktipilv mõõdistusalast väljapoole jäävatest punktidest, ja muudest ebavajalikest punktidest (joonis 8.13).

[image: ]
[image: ]
Joonis 8.13. Välja bussipeatuse laserskaneerimise punktipilved: ülal toorandmed, all bussipeatustasku puhastatud punktipilv. Punktipilve värvid on seotud laserkiire intensiivsusväärtustega.

8.4.2 Nisu bussipeatuse andmetöötlus

Kindelpunktide koordinaate kasutades registreeriti punktipilved ühtseks tervikuks ja transformeeriti esialgsed skanneri koordinaadid (koordinaatide alguspunkt skanneri peegli tsentris) ümber L-EST koordinaatsüsteemi ja BK77 kõrgussüsteemi. Registreerimise vead olid enamasti 4 mm piires, maksimaalselt 7 mm. Veahinnangud on toodud lisas 7.

Skaneerimise käigus mõõdeti 20 173 500punkti. Valdav osa neist on edasises andmetöötluses ebavajalikud. Seetõttu puhastati punktipilv mõõdistusalast väljapoole jäävatest punktidest, ja muudest ebavajalikest punktidest (joonis 8.14). 

Moodustati üks näiteprofiil Nisu bussipeatusest ristsuunas kogu tee laiuses (joonis 8.15). Sarnased ristprofiilid koostatakse järgnevatest mõõdistustsüklitest ilmnevates suurimate deformatsioonidega asukohtades. Edaspidistes võrdlustes kohaldatakse järjestikustele profiilipunktidele vahemikku 5…10 cm.

[image: ][image: ]
Joonis  8.14. Nisu bussipeatuse laserskaneerimise punktipilved: ülal toorandmed, all bussipeatuste esine puhastatud punktipilv.

Joonis 8. 15. Näiteprofiil A-A Nisu bussipeatusest ristsuunas kogu tee laiuses: ülal profiil A-A, all profiili paiknemise skeem. Hetkel on järjestikuste profiilipunkide vahemaa hõrendatud 20…30 cm, edaspidistes võrdlustes kasutatakse 5…10 cm vahemikku. Vertikaalskaala on 10-kordse suurendusega.

8.5 Laserskanneerimise üleantavad materjalid

· Tööde teostamise aruanne, mis sisaldab tööde teostamise kirjeldust ja saavutatud tulemuste täpsushinnanguid.
· Punktipilved hõrendatuna keskmise ruumilise lahutuseni 10 cm ja 5 cm ASCII formaadis (faililaiend .txt, sisaldab punktide x, y, z koordinaate ja intensiivsust) ning võrgustatud pinnad LandXML formaadis (faililaiend .xml) CD-plaadil. Faili sisu kajastub üle antavate failide nimes.

[image: ]

Mõõdistusandmed säilitatakse süstematiseerituna TTÜ teedeinstituudi geodeesia õppetooli arvutites, osapooltel võimaldatakse nendele ligipääs.

	Mõõtmiste tsükkel
	Mõõtmiste aeg
	Toorandmete failinimetus
	Faili suurus

	0 tsükkel
	August 2014
	ValjaBP_S14
	637 MB

	
	
	NisuBP_S14
	820 MB

	1 tsükkel 
	täpsustub
	….
	…

9. Kokkuvõte


Tallinnas ühistranspordipeatustes betoonkatendite rajamise eesmärgiks on koguda informatsiooni ja analüüsida erinevate betoonkatendikonstruktsioonide käitumist raske liikluskoormuse all. Saadud teave võimaldab võtta vastu otsuseid Tallinnas betoonkatendite laialdasemaks kasutamiseks raske liikluskoormusega teedel ja tänavatel (eelkõige A-koormusklassi põhiteedel, mille koormusressurss peab olema üle 12-miljoni normtelje).

Töö käigus on kasutatud järgmisi uuendusi:
1) kiudbetooni kasutamine;
2) aluse kandevõime määramine plaatkoormuskatsega ning seda on võrreldud tulemustega, mis on saadud Inspector seadmega mõõtmisel;
3) vuukide hermeetikutena on kasutatud silikoonpõhiseid materjale;
4) läbi on viidud laserskanneerimine algolukorra määramiseks, järgnevatel aastatel võimaldab monitoorimine täpselt hinnata ja analüüsida teekatte kulumist ja deformatsioone.

Betoonkatendite rajamine toimus ajavahemikul 01.06.2014 – 01.09.2014.a.

